《高阳台》
清代·张纶英

春梦惊回，槐阴尽捲，阑前暗斗深秋。雨细风疏，廿番花信皆休。

丛残已分同芳草，仗轻云、扶上琼楼。最堪怜、浅笑轻颦，还抱新愁。

东皇应是嫌幽独，怅霜天寥迥，秾艳都收。容我清狂，一般顾影篱头。

闲情陶令常相忆，叹江梅、沉梦汀洲。好凭他、丹桂清芬，伴我忘忧。

作者简介：（1798—?）江苏阳湖人，字婉紃。张琦女。孙劼妻。工书，出入欧阳、颜、扬诸家。分书从魏碑上溯晋、汉，遒丽沉厚。日本、高丽使者来华，常购其作品。与姊英等互为师友。